2021eko azaroaren 15a

Navarra Suma talde parlamentarioari atxikitako foru parlamentari Cristina Ibarrola Guillén andreak idatziz erantzuteko galdera aurkeztu du (10-21-PES-00322) informazio hau eskatzeko: “Osasun Departamentuak zer egin du umetokiaren lepoko minbiziaren prebentzio goiztiarreko programa oportunistan 2021eko urtarrilaren 1etik irailaren 30era bitarte?”. Hona Nafarroako Gobernuko Osasuneko kontseilariak horri buruz eman beharreko informazioa:

Umetoki-lepoko minbiziaren prebentziorako programa sexu- eta ugalketa-osasunaren arretarako zentroetan gauzatzen da, emaginen agendetan; baina ez da horietan guztietan baheketa egiten, beste jarduera batzuk egin baititzakete.

Aurrekoa azalduta, Anatomia Patologikoan erregistratutako zitologiako laginak hartu dira Gespathen, programa neurtzeko datu fidagarriena direlakoan. Guztiak umetoki-lepoko zitologiak dira, eta ia guztiak (% 95) programakoak. Salbuespenez, nahiz eta ohikoa ez izan, ginekologoek ebakuntzen aurretik edo kontsultetan eskatutako zitologiaren bat egon liteke. Horrelakoak identifikatzen zailak dira, Oinarrizko Osasun Laguntzako agirian eskaeraren arrazoia azaldu ezean.

Hona hemen Nafarroa osotik jasotako laginak, taula batean:

|  |  |  |  |
| --- | --- | --- | --- |
| **ZITOLOGIAK Ginekologia** | | | |
|  | **2021** | **2020** | **2019** |
| **urtarrila** | 2706 | 2933 | 3419 |
| **otsaila** | 4046 | 3915 | 4036 |
| **martxoa** | 5217 | 2639 | 4462 |
| **apirila** | 3960 | 417 | 2931 |
| **maiatza** | 4959 | 1498 | 3761 |
| **ekaina** | 4599 | 2522 | 3728 |
| **uztaila** | 2397 | 1903 | 2760 |
| **abuztua** | 2313 | 1771 | 2446 |
| **iraila** | 3944 | 2764 | 3184 |

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko azaroaren 10ean

Osasuneko kontseilaria: Santos Induráin Orduna